I 05.30-tiden torsdag morgen rykket politiet ut til Trondenes leir i Harstad fordi to russ hadde tatt seg inn på det militære området.

– Det var samlet en del russ i nærheten av Trondenes leir, men de hadde ikke fest innpå selve militærområdet. De to ungdommene som tok seg inn i leiren ble raskt fanget opp av militært vaktmannskap på stedet, og tatt hånd om av dem. Vi rykket likevel ut og kjørte ungdommene hjem til egen bopel, sier Kåre Munkvold, operasjonsleder i Troms politidistrikt.

Ifølge Munkvold kommer ikke Forsvaret til å anmelde ungdommene for å ha tatt seg inn i leiren.